Griet skryf ‘n sprokie – dalenatjie se sketsblad
Griet skryf ‘n sprokie
Die geel omslag van Marita van der Vyver se Griet skryf ‘n sprokie bespring my mos toe nou die dag in ‘n tweedehandse boekwinkel. Ek dink ek was Graad 9 toe ek dit die eerste keer gelees het, wou dit nog altyd weer gelees het, so toe gaan dit maar saam huistoe.
As 15 jarige, besef ek nou, kon ek defnitief nie alles begryp wat ek gelees het nie. Tog het die boek, die storie en die manier van storievertel, destyds ‘n groot indruk op my gemaak (alhoewel ek vermoed dat die gevryery tussen die bladsye ook ‘n groot invloed gehad het). En Griet skryf ‘n sprokie se tweede lees as volwassene het my nie telleurgestel nie, nie in die minste nie. Nee, Marita mag maar skryf.
Wat ek wel besef het, nadat ek die boek sag toegemaak het, langs my neergesit het en hande gevou agteroor gaan sit het, was dat die regte (of verkeerde) boek op die regte (of verkeerde) tyd ‘n ongelooflike invloed op ‘n mens se denkwyse kan hê. (Op hierdie punt kan ons nou begin debatteer oor ouderdomsbeperkings, emosionele intelligensie en kennis-is-mag…)
Keer op keer was sinne en paragrawe in die storie vir my soos ‘n spieël waarin ek my eie manier van dink herken het. En dit is nie noodwendig ‘n slegte ding nie. Vandag kan ek Griet en haar sprokies meer waardeer ja, dit is waar, maar as ek die tyd kon terugdraai sou ek weer op ‘n Dinsdagmiddag na skool uit my ma se kar geklim het, die boek saam met 3 ander by die biblioteek gaan uitneem het en dit weer gelees het en my weer verwonder het aan die sprokieswêreld wat tussen die bladsye op my gewag het.
Vandag is ek wie ek is en ek hou van wie ek is. Baie mense en baie boeke het ‘n invloed gehad op my emosionele grootword en sonder hierdie tydige (en soms ontydige) invloede sou ek mos nie ek gewees het nie?
Mense, dis lekker om lief te wees vir lees!
23/06/2015 dalenatjie	emosionele intelligensie, Griet skryf 'n sprokie, Marita van der Vyver
21 thoughts on “Griet skryf ‘n sprokie”
Dit is nogal ‘n boek wat ek geniet het. Ek het my eie kopie daarvan al vir jare 🙂 Miskien moet ek dit weer opneem en lees
23/06/2015 at 13:57
Ek het dit ook jare terug gelees en gedink dis ‘n pragstuk.Ek is sommer nou lus om dit weer te lees!
23/06/2015 at 20:36
Ek het dit tot in die teater gaan kyk
Ek dink ek sou daarvan gehou het om dit te beleef
24/06/2015 at 10:03
Griet skryf ‘n sprokie. Wow. Ek het daai boek gelees een naweek toe ek my eks girlfriend se huis opgepas het. Goeie storie gewees.
Min geweet sy en Skeletor sou daai Sondagaand hulle eie sprokie skryf. Maar moenie dat die Dominees die hoor nie. Netnou sê hulle sulke boeke lei tot voorhuwelikse gekafoefel in die kar voor jou ma se huis.
Ja nee ons wil nou nie dit hê nie! Dankie vir die share van jou sprokie 😉
24/06/2015 at 13:14
Ha ha! OK. Reg.
24/06/2015 at 13:20
Ek is baie dankbaar dat ons nie meer onder sensuur hoef te suffer nie, nou is selfsensuur maar die grootste vyand, want jy weet, wat sal die mense sê?
24/06/2015 at 13:30
Weet jy? Ek sê dit altyd. Facebook is beide ‘n sëen en ‘n vloek. Ek kan nie daai skrywer volg nie, want wat sal Frikkie wat ek 25 jaar terug gesien het, dink van my?
24/06/2015 at 14:38
Of wat gaan die en daai dink as ek daai cool tatto page like?!
24/06/2015 at 14:40
Of die probleem met my: My een neef is ‘n GROOT Christen. Ek is vir een of ander dom rede bang om hom te offend. Selfs al plaas ek foto’s van sommige van my versamelaars “Super Hero” standbeelde waar die girls so bietjie bors en been wys.
Verstaan jy! of jy post ‘n skerp comic wat jy vir ‘n feit weet net ‘n paar mense soos jou like-minded niggie en jou man gaan vang en dan like jou Ma dit…
24/06/2015 at 15:05
Ek is nou nog geskok toe daai een dag, in 1986, ek my ma gevang het dans op Madonna se Like a Prayer
24/06/2015 at 15:07
haha, dit kon netsowel like ‘n virgin gewees het!
Of Erotica… OK. Genoeg nou. Ek gaan huis toe terwyl jy nog goed dink van my!
24/06/2015 at 15:14
haha, agge nee, nou gaan ek myself moet entertain vir die volgende uur!
24/06/2015 at 15:16
24/06/2015 at 15:23
Wie ek? Nooit…
Nie jy nie, nee!
24/06/2015 at 17:47
Die een ding wat Griet vir my geleer het (in my Calvinistiese groot-word) is dat mens seks maar mag geniet. Dat dit mag lekker wees en nie in die donker hoef te geskied nie.
30/06/2015 at 11:34
En was dit nie lekker om saam met Griet tot daardie gewaarwording te kom nie…